Imper Bizantin

L’Imper Bizantin, a chël che ti al ti vëgn ince dit Imper Roman dl Oriënt, á ciafé so inom canche al é gnü despartí dal Imper Roman d’Ozidënt dl 395 do C. do la mort de Teodose I. Süa capitala ê Costantinopolis, a chëra che al ti gnô ince dit la “Nöia Roma”, la Istanbul d’aldedaincö, costruida dal imparadú Costantin sön les ruines dla vedla cité greca de Bisanz dl 330. 

Dl 313 êl gnü proclamé tres l’Edit da Milan la liberté por le cult cristian, insciö che le cristianejim é devanté la religiun de stat. Al é gnü fat sö dlijies monumentales, sciöche la Hagia Sophia (532-537) a Costantinopolis y al é gnü realisé operes artistiche importantes, dantadöt mosaics y dlijies che é danter l’ater a Ravenna. 
Dl 476 á Odoacre concuisté Roma y ti á surandé i sëgns imperiai al imparadú dl Oriënt Zenon, insciö che l’Imper Roman d’Oriënt é sté l’arpadú dl Imper Roman d’Ozidënt y é deventé le su imper. 
L’ Imper é gnü desdrüt dai Crujá dl 1204 y jü a na fin definitiva dl 1453 cun la concuista de Costantinopolis da pert di türcs otomans.
thumb 
Fontanes
John Julius Norwich, Byzantium. The Early Centuries (330-800), Viking, London, 1988
Julius Norwich, Byzantium. The Apogee (800-1081) , Viking, London, 1991
John Julius Norwich, Byzantium. The Decline and Fall (1081-1453), Viking, London, 1995

Wikidata
d:Q12544
Liams
Imperobizantino.it